James van der Beek

**James David van der Beek** (Cheshire, Connecticut, 8 de marçu de 1977) es un autol estausuniensi conocíu pol entelpretal a Dawson Leery ena *[[Dawson's Creek]]* i a Elijah Mundo en **.

## Primerus añus

Van der Beek tuvu nacencia en Cheshire, Connecticut, iju de Melinda, una exbailarina i almenistraora dun ginasiu, i de James William van der Beek, un ejecutivu duna compañía de teléfonus móvilis i espitcher prefesional de béisbol. El su pairi se retiró del béisbol pocu endispués del nacimientu de James, trebajandu nuna compañía de teléfonus comu almenistraol de cuentas.

La su familia luegu se tresladó a Cheshire, Connecticut, ondi James praticaba fúlbol americanu, béisbol, atletismu i inclusu estuvu una brevi temporá nel equipu de saltu. Cortaba la yerba del vecindariu pa ruchar dineru, i ruchó una beca académica completa ena escuela privá Cheshire Academy.

Tuvu una contusión alos treci añus mentris jugaba al fúlbol americanu, lo que le impidió jugal el restu dela temporá. Assina que en lugal d'ellu, entró nuna comuniá de teatru dela su ciá, ena que entelpretó a Danny Zuko, ena versión de *[[Grease]]*. Estu le llevó a realizal abondas más funcionis ena comuniá, i alos quinci añus estaba tan apasionau col su desempeñu que le pidió ala su mairi que lo llevara a Nueva York nel vranu, pa vel si podía conseguil un agenti i probal comu autol.

## Carrera

Van Der Beek hizu el su debut prefesionalmenti ena Premier de Pulitzer Prize en Nueva York.

*[[Dawson's Creek]]* finalizó en 2003, inmediatamenti James regresó alos escenarius de New York, pala Premier de *Rain Dance* de Lanford Wilson. Completó el su primel guión, *Winning*, una estoria dun periodista del mundu dela Major League Baseball.

Van Der Beek á hechu notablis aparicionis ena televisión, incluyendu un rol en *[[Ugly Betty]]*, i otru papel en dos episodius de *[[Mentes criminalis]]* en dondi entelpreta a un jobi con Trastornu de pressonaliá múltipri.

Á participau ena película independienti *The Boy in the Box* con Josh Lucas i Jon Hamm. Tamién tuvu una aparición ena serii dela CBS *[[How I Met Your Mother]]* el 21 d'abril de 2008. El 6 de noviembri de 2008, TV Guide reportó que Van Der Beek sedríe el coprotagonista del próssimu drama d'Eva Adams*. Participó nel videoclip "[[Blow (canción)|Blow]]" dela cantanti estausuniensi "[[Kesha]]" comu el galán adversariu desta.

James formó parti dela serii *Don't Trust the B---- in Apartment 23* que se estrenó nel añu 2012, i ena qual protagonizó una versión ficticia d'él mesmu. Endispués, autuó ena serii *Friends with Better Lives'' que se estrenó i finalizó nel 2014, con solu cincu episodius.

## Vida pressonal

El 5 de juliu de 2003, Van Der Beek se casó cola autris Heather McComb. Residían en Los Ángeles i dambos dos eran atentis del Kabbalah Center. Se separun en abril de 2009 i el 20 de noviembri de 2009, Van Der Beek le pidió el divorciu. Esti fue finalizau el 31 de marçu de 2010.

El 9 d'abril de 2010, Van Der Beek anunció a través de Twitter qu'él i la su novia, Kimberly Brook, estaban asperandu el su primel iju juntus. Él i Brook se casun el 1 d'abostu de 2010, nuna pequeña ceremonia cerca de Dizengoff Plaza, en Tel Aviv, Israel. Ella tomó el su apellíu. La pareja ten 6 ijus: Olivia (25 de setiembri de 2010), Joshua (13 de marçu de 2012), Annabel Leah (25 de eneru de 2014), Emilia (23 de marçu de 2016), Gwendolyn (15 de juñu de 2018) i Jeremiah (otubri de 2021). La pareja sufriu dos abortus entri los nacimientus delos sus dos últimus ijus.

Al autol le gusta tocal la guitarra i pratica deportis; el su equipu favoritu es el Green Bay Packers.

El 4 de noviembri de 2024 anunció que padecía cánci colorretal.

## Filmografía

## Premius i nominacionis

; MTV Movie Awards

; Teen Choice Awards

; Premius Blockbuster Entertainment

; Festival de Cine de San Diego

; Premios NewNowNext

## Referencias

## Atijus esternus

https://www.facebook.com/VanDerJames

James Van Der Beek en Instagram